b'\n_START_ARTICLE_\nBurung Dendang Air\n_START_SECTION_\nCiri-ciri\n_START_PARAGRAPH_\nBurung Dendang Air merupakan burung hitam yang besar. Panjangnya dikalangan 77 hingga 94 sentimeter dengan rentang sayap selebar 121-149 sentimeter. Burung ini mempunyai ekor yang panjang serta tompok kuning di kerongkong. Burung dewasa mempunyai tompok putih di paha pada musim pembiakan._NEWLINE_Burung Dendang Air adalah haiwan berdarah panas, mempunyai sayap dan tubuh yang diselubungi bulu pelepah. Burung mempunyai paruh tanpa gigi._NEWLINE_Jantung Burung Dendang Air terdiri daripada empat kamar seperti manusia. Kamar atas dikenali sebagai atrium, sementara kamar bawah dikenali sebagai ventrikel.\n_START_SECTION_\nMakanan\n_START_PARAGRAPH_\nBurung Dedang Air makan pelbagai ikan di laut, muara, tasik air tawar dan sungai. Walaupun burung ini boleh menyelam, ia biasanya makan di kawasan air yang cetek. Di United Kingdom, burung ini didapati menyelam selama 20-30 saat, dengan masa pemulihan selama satu pertiga masa penyelaman.\n_START_SECTION_\nPembiakan\n_START_PARAGRAPH_\nBurung Dendang Air membiak khususnya di pantai-pantai, cenuram-cenuram dan pokok-pokok yang kemudian dibunuh oleh tahi burung ini. 3-4 telur dihasilkan dalam sarang rumpai laut ataupun ranting-ranting kering.\n_START_SECTION_\nPerlindungan\n_START_PARAGRAPH_\nBurung Dendang Air merupakan burung yang dilindungi di bawah Akta Perlindungan Hidupan Liar Malaysia.'